《晨风行》
南北朝·沈满愿

理楫令舟人。停舻息旅薄河津。念君劬劳冒风尘。临路挥袂泪沾巾。

飙流劲润逝若飞。山高帆急绝音徽。留子句句独言归。中心茕茕将依谁。

风弥叶落永难索。神往形返情错漠。循带易缓愁难却。心之忧矣颇销铄。

作者简介：沈满愿（约公元540年前后在世）吴兴武康人，出身官宦之家，左光禄大夫沈约之孙女。生卒年不祥，约梁武帝大同中前后在世。嫁征西记室范靖（一作范静）为妻。生平事迹不祥。满愿有祖风，善作诗，有集五卷，（《隋书志》作三卷，此从《两唐书志》）已佚。现存诗十一首。